Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,			         17.detsember 2008 nr 806

Katastriüksuse sihtotstarbe määramine
(Õpetaja tn 16, 16a, Haapsalu)

Võttes arvesse Haapsalu Linnavalitsuse 30.04.2008 korralduse nr 308 „Väljaantud ehituslubade kinnitamine“ ja 10.12.2008 korralduse nr 787 alusel 10.12.2008 välja antud kasutusloa nr 2063 rekonstrueeritud büroohoonele asukohaga Õpetaja tn 16, Haapsalu ja arvestades asjaoluga, et ehitisregistris on Õpetaja tn 16 registreeritud büroo, on vaja vastavalt maakatastriseadusele viia maakasutuse sihtotstarve vastavusse ehitise funktsiooniga. Juhindudes maakatastriseaduse § 18 lg 4, lg 5, Vabariigi Valitsuse 24.01.1995 määrusest nr 36 “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Määrata kinnistu reg. nr 55232 koosseisus (omanik Haapsalu Tarbijate Ühistu) asuvatele katastriüksustele sihtotstarbed järgmiselt:
1.1.	Õpetaja tn 16, Haapsalu, Läänemaa (katastritunnus 18301:013:0030, sihtotstarve elamumaa) sihtotstarbeks ärimaa (Ä,002);
1.2.	Õpetaja tn 16a, Haapsalu, Läänemaa (katastritunnus 18301:013:0038, sihtotstarve elamumaa) sihtotstarbeks ärimaa (Ä,002).
2.	Korraldus teha teatavaks kinnistu omanikule Haapsalu Tarbijate Ühistu (Õpetaja tn 16, 90504 Haapsalu) korralduse koopia saatmisega posti teel ja maakorraldusosakonna juhatajale (A.Ulm). 
3.	Maakorraldusosakonnal esitada Maa-ameti Lääne katastribüroole taotlus koos korraldusega sihtotstarbe muutmiseks 15 päeva jooksul.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
Linnasekretär